b'\n_START_ARTICLE_\nSm\xc3\xa5katter\n_START_SECTION_\nBiologi\n_START_PARAGRAPH_\nDe f\xc3\xb8rste kattene oppsto trolig for omkring 10\xe2\x80\x9312 millioner \xc3\xa5r siden. Fossiler etter den utd\xc3\xb8dde martellivillkatten (F. lunensis) er kjent fra funn i Europa, inkludert Storbritannia, som p\xc3\xa5 den tiden var landfast med det europeiske kontinentet via Doggerland. Martellivillkatt har blitt regnet som en progenitor for villkatten (F. silvestris), som kan ha oppst\xc3\xa5tt for omkring to millioner \xc3\xa5r siden og siden ha spredt seg til andre deler av verden._NEWLINE_Sm\xc3\xa5kattene er naturlig utbredt i Afrika og Eurasia, og etterkommere av disse artene har siden blitt f\xc3\xb8rt til alle verdensdeler, unntatt Antarktika.'